CELEX: 52004PC0606
Language: hu
Date: 2004-09-23
Title: Javaslat a Tanács határozata egyes veszélyes anyagok elektromos és elektronikus berendezésekben való maximális koncentrációértékeinek meghatározása céljából a 2002/95/EK európai parlamenti és tanácsi irányelv módosításáról

Avis juridique important

|

52004PC0606

Javaslat a tanács határozata egyes veszélyes anyagok elektromos és elektronikus berendezésekben való maximális koncentrációértékeinek meghatározása céljából a 2002/95/EK európai parlamenti és tanácsi irányelv módosításáról  /* COM/2004/0606 végleges */  

Brüsszel, 23.9.2004COM(2004) 606 véglegesJavaslatA TANÁCS HATÁROZATAegyes veszélyes anyagok elektromos és elektronikus berendezésekben való maximális koncentrációértékeinek meghatározása céljából a 2002/95/EK európai parlamenti és tanácsi irányelv módosításáról(előterjesztő: a Bizottság)INDOKLÁS1. Az egyes veszélyes anyagok elektromos és elektronikus berendezésekben való alkalmazásának korlátozásáról szóló 2002/95/EK irányelv 4. cikkének (1) bekezdése előírja, hogy a 2006. július 1-jétől forgalomba hozott új elektromos és elektronikus berendezések ne tartalmazzanak ólmot, higanyt, kadmiumot, hat vegyértékű krómot, polibrómozott bifenileket (PBB) és polibrómozott difenil-étereket (PBDE).2. Az 5. cikk (1) bekezdésének a) pontja előírja azoknak a maximális koncentrációértékeknek a meghatározását, amelyek megadják az elektromos és elektronikus berendezésekben használt különleges anyagokban és alkatrészekben a 4. cikk (1) bekezdésében említett anyagok megengedett mennyiségét. A Bizottság munkáját a hulladékokról szóló 75/442/EGK irányelv[1] 18. cikkével létrehozott bizottság segíti. Az eljárást a 2002/95/EK irányelv 7. cikke rögzíti.A Bizottság ennek megfelelően szavazás céljából határozattervezetet nyújtott be a hulladékokról szóló, 2004. június 10-i 75/442/EGK irányelv 18. cikkével létrehozott bizottsághoz. A határozattervezet nem kapott minősített többségű támogatást.Ebből következően a 75/442/EGK irányelv 18. cikkében rögzített eljárásnak megfelelően tanácsi határozatjavaslat kerül benyújtásra a Tanácshoz. Amennyiben a Tanács a javaslat beterjesztésének időpontjától számított három hónapon belül nem jár el, a javasolt intézkedéseket a Bizottság elfogadja.JavaslatA TANÁCS HATÁROZATAegyes veszélyes anyagok elektromos és elektronikus berendezésekben való maximális koncentrációértékeinek meghatározása céljából a 2002/95/EK európai parlamenti és tanácsi irányelv módosításárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel az egyes veszélyes anyagok elektromos és elektronikus berendezésekben való alkalmazásának korlátozásáról szóló, 2003. január 27-i 2002/95/EK európai parlamenti és tanácsi irányelvre[2] és különösen annak 5. cikke (1) bekezdésének a) pontjára,mivel:(1) Magától értetődő, hogy néhány esetben lehetetlen teljes mértékben elkerülni a nehézfémek és brómozott égésgátló anyagok használatát, ezért ólom, higany, kadmium, hat vegyértékű króm, polibrómozott bifenilek (PBB) és polibrómozott difenil-éterek (PBDE) bizonyos koncentrációértékeit engedélyezni kell az anyagokban.(2) A javasolt maximális koncentrációértékek létező, a vegyi anyagokról szóló közösségi jogszabályokon alapszanak, és ezen értékek tekintendők a legcélszerűbbeknek a magas szintű védelem biztosítása tekintetében.(3) Az 5. cikk (2) bekezdése értelmében a Bizottság kikérte elektromos és elektronikus berendezéseket előállítók, újrafeldolgozók, üzemeltetők, környezetvédelmi szervezetek, valamint alkalmazottak és fogyasztók szövetségei véleményét, és továbbította a megjegyzéseket a hulladékokról szóló, 1975. július 15-i 75/442/EGK tanácsi irányelv[3] 18. cikkével létrehozott bizottságnak,ELFOGADTA EZT A HATÁROZATOT:1. cikkA 2002/95/EK irányelv melléklete a következő megjegyzéssel egészül ki:"Az 5. cikk (1) bekezdésének a) pontja alkalmazásában ólom, higany, kadmium, hat vegyértékű króm, polibrómozott bifenilek (PBB) és polibrómozott difenil-éterek (PBDE) 0,1 tömegszázalékos és a kadmium 0,01 tömegszázalékos koncentrációértékét engedélyezni kell homogén anyagokban."2. cikkEzt a határozatot 2006. július 1-jétől kell alkalmazni.3. cikkEnnek a határozatnak a tagállamok a címzettjei.Kelt Brüsszelben, -án/-én.a Tanács részérőlaz elnök[1] A legutóbb az 1999/468/EK (HL L 184., 1999.7.17., 23. o.) tanácsi határozattal módosított irányelv.[2] HL L 37., 2003.2.13., 19. o.[3] HL L 194., 1975.7.25., 39. o. A legutóbb a 96/350/EK bizottsági határozattal (HL L 135., 1996.6.6., 32. o.) módosított irányelv.